Úradný vestník L 011 , 16/01/2003 S. 0012 - 0014



Nariadenie Komisie (ES) č. 61/2003 z 15. januára 2003, ktorým sa menia a dopĺňajú prílohy I a II k nariadeniu Rady (EHS) č. 2377/90, ktorým sa stanovuje postup spoločenstva na určenie maximálnych limitov rezíduí veterinárnych liečiv v potravinách živočíšneho pôvodu (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2377/90 z 26. júna 1990, ktorým sa stanovuje postup spoločenstva na určenie maximálnych limitov rezíduí veterinárnych liečiv v potravinách živočíšneho pôvodu [1], naposledy zmenené a doplnené nariadením Komisie (ES) č. 1937/2002 [2], a najmä na jeho články 6, 7 and 8, keďže: (1) podľa nariadenia (EHS) č. 2377/90 musia byť maximálne limity rezíduí stanovené postupne pre všetky farmakologicky aktívne látky, ktoré sa používajú v rámci spoločenstva vo veterinárnych liečivách podávaných zvieratám určeným na výrobu potravín; (2) maximálne limity rezíduí by sa mali stanoviť až po tom, čo Výbor pre veterinárne liečivá preskúma všetky podstatné informácie ohľadom bezpečnosti rezíduí príslušnej látky pre spotrebiteľa potravín živočíšneho pôvodu a vplyvu rezíduí na priemyselné spracovanie potravín; (3) pri stanovovaní maximálnych limitov rezíduí veterinárnych liečiv v potravinách živočíšneho pôvodu je dôležité určiť živočíšny druh, v ktorom sa môžu rezíduá vyskytnúť, hladiny, ktoré sa môžu nachádzať v každom z príslušných mäsových tkanív získaných z ošetrených živočíchov (cieľové tkanivo), a charakter rezídua, ktorý je dôležitý pre monitorovanie rezíduí (marker rezídua); (4) pre kontrolu rezíduí, ako je to stanovené v príslušnej legislatíve spoločenstva, maximálne limity rezíduí by sa mali zvyčajne stanovovať pre cieľové tkanivá pečene alebo obličiek; pečeň a obličky sa však často z trupov zvierat presúvaných na medzinárodný trh odstraňujú a preto by sa vždy mali stanovovať tiež maximálne limity rezíduí pre svaly a tukové tkanivá; (5) v prípade veterinárnych liekov určených pre nosnice, zvieratá v laktácii alebo medonosné včely musia sa tiež stanoviť maximálne limity rezíduí pre vajcia, mlieko alebo med; (6) cefalonium a permetrín by sa mali vložiť do prílohy I k nariadeniu (EHS) č. 2377/90; (7) trichlórmetiazid by sa mal vložiť do prílohy II k nariadeniu (EHS) č. 2377/90; (8) pred nadobudnutím účinnosti tohto nariadenia mala by byť poskytnutá dostatočná doba na to, aby členské štáty mohli urobiť potrebné úpravy na schválenie príslušných veterinárnych liekov pred ich umiestnením na trh, ktoré boli povolené v súlade so smernicou 2001/82/EC [3] Európskeho parlamentu a Rady vzhľadom na ustanovenia tohto nariadenia; (9) opatrenia, ktoré ustanovuje toto nariadenie sú v súlade so stanoviskom Stáleho výboru pre veterinárne lieky, PRIJALA TOTO NARIADENIE: Článok 1 Prílohy I a II k nariadeniu (EHS) č. 2377/90 sa týmto menia a dopĺňajú tak, ako je stanovené v jeho prílohe. Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Bude sa uplatňovať od 60. dňa odo dňa jeho uverejnenia. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 15. januára 2003 Za Komisiu Erkki Liikanen člen Komisie [1] Ú. v. ES L 224, 18.8.1990, s. 1. [2] Ú. v. ES L 297, 31.10.2002, s. 3. [3] Ú. v. ES L 311, 28.11.2001, s. 1. -------------------------------------------------- PRÍLOHA A. Nasledujúca/-é látka/-y sú vložené do prílohy I (Zoznam farmakologicky aktívnych látok, pre ktoré boli stanovené maximálne limity rezíduí.) 1. Látky antiinfekčné 1.2. Antibiotiká 1.2.2. Cefalosporíny "Farmakologicky aktívna látka/-y | Posudzovaná forma – | Druh zvierat | MRL | Cieľové tkanivá | Cefalonium | Cefalonium | Hovädzí dobytok | 20 μg/kg | Mlieko" | 2. Antiparazitné látky 2.2. Látky účinné proti ektoparazitom 2.2.3. Pyretroidy "Farmakologicky aktívna látka/-y | Posudzovaná forma – | Druh zvierat | MRL | Cieľové tkanivá | Permetrín | Permetrín (súhrn izomérov) | Hovädzí dobytok | 50 μg/kg | Sval | 500 μg/kg | Tuk | 50 μg/kg | Pečeň | 50 μg/kg | Oblička | 50 μg/kg | Mlieko | "Farmakologicky aktívna látka/-y | Druh zvierat | Trichlórmetiazid | Všetky druhy cicavcov určených na výrobu potravín" | --------------------------------------------------